**Παραβίαση της Optus – τι κάνουμε για να προστατεύσουμε την ταυτότητά σας**

Η Αυστραλιανή Κυβέρνηση συνεργάζεται με την Optus για να προστατεύσει θύματα στον εντοπισμό απάτης μετά την κυβερνοεπίθεση κατά της Optus το Σεπτέμβριο.

Αυτή η κυβερνοεπίθεση έθεσε τα προσωπικά δεδομένα και τα στοιχεία ταυτότητας των πελατών, συμπεριλαμβανομένων των αριθμών διαβατηρίων, σε κίνδυνο για απάτη ή κλοπή ταυτότητας.

Η Optus επικοινωνεί απευθείας με πελάτες που έχουν επηρεαστεί. Αν η Optus σάς έχει ενημερώσει ότι επηρεάστηκε ο αριθμός του διαβατηρίου σας, δεν χρειάζεται να αντικαταστήσετε το Αυστραλιανό διαβατήριό σας.

Το Australian Passport Office (APO) διαθέτει ισχυρούς ελέγχους κατά της απάτης για την προστασία της ταυτότητάς σας που περιλαμβάνει τεχνολογία αναγνώρισης προσώπου.

**Τι πρέπει να γνωρίζετε:**

* **Το Αυστραλιανό διαβατήριό σας εξακολουθεί να είναι ασφαλές για χρήση για ταξίδια στο εξωτερικό**.
* **Τα στοιχεία του διαβατηρίου σας δεν μπορούν να χρησιμοποιηθούν από κάποιο άλλο άτομο για να ταξιδέψει με την ταυτότητά σας**. Χρειάζεται το πραγματικό σας διαβατήριο για να το κάνει αυτό.
* **Κανένα άλλο άτομο δεν μπορεί να πάρει νέο Αυστραλιανό διαβατήριο χρησιμοποιώντας τον αριθμό του διαβατηρίου σας.**

**Ενέργειες για την προστασία της ταυτότητάς σας:**

Η Αυστραλιανή Κυβέρνηση έχει λάβει μέτρα για να σας προστατεύσει από κλοπή ταυτότητας, όπως:

* **έχει θέσει φραγή σε όλα τα επηρεαζόμενα Αυστραλιανά διαβατήρια μέσω του Συστήματος Επαλήθευσης Εγγράφων (DVS).**

Το DVS είναι ένα διαδικτυακό σύστημα που χρησιμοποιείται για τον έλεγχο της εγκυρότητας ενός εγγράφου ταυτότητας. Για παράδειγμα, όταν κάνετε αίτηση για πληρωμή στο Centrelink ή για στεγαστικό δάνειο στο διαδίκτυο, το DVS χρησιμοποιείται από τις κρατικές ή οικονομικές υπηρεσίες για την επαλήθευση της ταυτότητάς σας διαδικτυακά. Ωστόσο, μπορείτε να προσκομίσετε το διαβατήριό σας μαζί σας σε αυτούς τους κρατικούς ή ιδιωτικούς φορείς ως αποδεικτικό ταυτότητας.

**Έχετε κάποιο ερώτημα;**

Έλαβα ένα email ή τηλεφώνημα που με ενημερώνει ότι επηρεάστηκα από την παραβίαση δεδομένων της Optus. Πώς μπορώ να ξέρω ότι αυτό δεν είναι απάτη;
Η Optus ειδοποιεί απευθείας τους πελάτες που επηρεάζονται για την παραβίαση δεδομένων. Έχει ενημερώσει ότι δε θα στείλει συνδέσμους σε κανένα μήνυμα email ή SMS.

Οι απατεώνες ενδέχεται να χρησιμοποιήσουν τα προσωπικά στοιχεία σας για να επικοινωνήσουν μαζί σας μέσω τηλεφώνου, κειμένου ή email. Ποτέ μην κάνετε κλικ σε συνδέσμους και μην παρέχετε προσωπικά ή οικονομικά στοιχεία σε κάποιο άτομο που επικοινωνεί μαζί σας απροσδόκητα. Επισκεφθείτε το [www.scamwatch.gov.au](https://www.scamwatch.gov.au/) για να μάθετε πώς να προστατεύσετε τον εαυτό σας.

Μπορώ να αντικαταστήσω το Αυστραλιανό διαβατήριό μου;
Αν σκοπεύετε να ταξιδέψετε σύντομα, μην υποβάλετε αίτηση για αντικατάσταση. Δεν μπορούμε να εγγυηθούμε ότι θα λάβετε εγκαίρως το νέο διαβατήριό σας.

Πριν υποβάλετε αίτηση για την αντικατάσταση του Αυστραλιανού διαβατηρίου σας, θα πρέπει να γνωρίζετε ότι:

* Το APO αντιμετωπίζει πρωτοφανή ζήτηση για διαβατήρια
* προσπαθούμε να διεκπεραιώσουμε τις αιτήσεις όσο το δυνατόν γρηγορότερα
* τα περισσότερα διαβατήρια διεκπεραιώνονται εντός 6 εβδομάδων, αλλά μερικά χρειάζονται περισσότερο χρόνο.

Αν θέλετε να αντικαταστήσετε το διαβατήριό σας, επικοινωνήστε μαζί μας στο Australian Passport Office στο 131 232.

Χρειάζεται να πληρώσω για το διαβατήριό μου αντικατάστασης;
Η Optus θα καλύψει το κόστος για τους επηρεαζόμενους πελάτες που θέλουν να αντικαταστήσουν το Αυστραλιανό διαβατήριό τους.

Θα χρειαστεί να πληρώσετε προκαταβολικά για το διαβατήριό σας αντικατάστασης και στη συνέχεια να ζητήσετε επιστροφή των χρημάτων από την Optus. Η Optus θα οριστικοποιήσει τη διαδικασία αποζημίωσης τις επόμενες εβδομάδες. Για περισσότερες πληροφορίες, επισκεφθείτε την ιστοσελίδα διαβατηρίων της Optus στο [Optus' passport webpage](https://www.optus.com.au/support/cyberattack/passport-information) ή επικοινωνήστε απευθείας με την εξυπηρέτηση πελατών της Optus στο 133 937.

## Τι συμβαίνει αν έχω διαβατήριο εξωτερικού; Θα χρειαστεί να επικοινωνήσετε με τη διπλωματική ή προξενική αρχή της χώρας που εξέδωσε το διαβατήριο.

Θα μπορώ ακόμη να λάβω πιστοποιητικό εμβολιασμού από το εξωτερικό κατά της COVID-19 (ICVC) αν το Αυστραλιανό διαβατήριό μου έχει φραγή;
Ναι. Μπορείτε ακόμα να λάβετε ICVC χρησιμοποιώντας ένα επηρεασμένο Αυστραλιανό διαβατήριο. Ο ευκολότερος τρόπος για να λάβετε ICVC είναι να χρησιμοποιήσετε τον λογαριασμό σας Medicare μέσω της εφαρμογής κινητών συσκευών [myGov](https://my.gov.au/) ή [Express Plus Medicare](https://www.servicesaustralia.gov.au/individuals/services/medicare/express-plus-medicare-mobile-app). Δείτε το [Services Australia](https://www.servicesaustralia.gov.au/individuals/subjects/getting-help-during-coronavirus-covid-19/covid-19-vaccinations/what-types-proof-there-are/international-covid-19-vaccination-certificate-proof) για περισσότερες πληροφορίες.

Αν αντιμετωπίζετε δυσκολίες να λάβετε ICVC, καλέστε το Australian Immunisation Register (AIR) στο 1800 653 809 (στην Αυστραλία) ή +61 2 8633 3284 (από το εξωτερικό).

Αυτήν τη στιγμή βρίσκομαι στο εξωτερικό, πώς μπορώ να ακυρώσω το διαβατήριό μου;
Το διαβατήριό σας θα εξακολουθεί να είναι ασφαλές για να ταξιδέψετε, αλλά αν θέλετε να το ακυρώσετε, επισκεφθείτε την πλησιέστερη [Αυστραλιανή πρεσβεία ή προξενείο](https://www.dfat.gov.au/about-us/our-locations/missions/our-embassies-and-consulates-overseas).

Χρειάζεστε περισσότερες πληροφορίες;

Πληροφορίες διαβατηρίων της Optus [Passport information (optus.com.au)](https://www.optus.com.au/support/cyberattack/passport-information)

Australian Passport Office [www.passports.gov.au](http://www.passports.gov.au/).

Χρειάζεστε βοήθεια σε άλλη γλώσσα, καλέστε την Υπηρεσία Μετάφρασης και Διερμηνείας (TIS) στο 131 450 και ζητήστε διερμηνέα. Η TIS θα επικοινωνήσει με το APO και θα χρησιμοποιήσει διερμηνέα στη γλώσσα που προτιμάτε να μιλάτε.

Αν είστε κωφοί ή έχετε προβλήματα ακοής ή ομιλίας, μπορείτε να επικοινωνήσετε μαζί μας μέσω της Εθνικής Υπηρεσίας Αναμετάδοσης στο [national-relay-service](https://www.communications.gov.au/what-we-do/phone/services-people-disability/accesshub/national-relay-service).